AIŠKINAMASIS RAŠTAS

Dėl Molėtų rajono savivaldybės tarybos 2019-07-25 sprendimo Nr. B1-157 „Dėl Molėtų rajono savivaldybės viešųjų vietų prekiauti ir teikti paslaugas nustatymo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2019 m. liepos 25 d. sprendimu Nr. B1-157 „Dėl Molėtų rajono savivaldybės viešųjų vietų prekiauti ir teikti paslaugas nustatymo“ nustatė savivaldybės teritorijoje viešąsias vietas, kuriose gyventojai, įsigiję verslo liudijimą arba individualios veiklos pažymą, ir įmonės turi galimybę su Molėtų rajono savivaldybės administracijoje išduotu leidimu prekiauti ir teikti paslaugas. Viešąja vieta, kurioje vykdoma prekyba, teikiamos paslaugos, laikytina savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių.

Siekiant stiprinti ir plėsti Molėtų mieste ir rajone smulkųjį verslą, tam turi būti sudarytos palankios sąlygos.

Rengiant sprendimo projektą iš dalies buvo atsižvelgta į smulkiųjų prekiautojų ne maisto prekėmis 2020 m. kovo 2 d. raštą „Dėl prekyvietės teisinio įregistravimo“, kuriame teigiama, kad nors 23 metus vykdoma veikla ir mokamas prekyvietės mokestis, tačiau iki šiol pareiškėjų prekyvietė, esanti aikštelėje už Maxima parduotuvės (Amatų g. 3A, Molėtai), nėra įteisinta. Per metus penki prekiautojai sumoka apie 3480 Eur prekyvietės mokesčio, per 23 metus sumokėjo - apie 80 000 Eur. Taip pat buvo nuvykta į prekyvietės vietą, bei įsitikinta, kad prekyvietė yra tvarkinga, prekybininkai rūpinasi prekyvietės tvarka.

Parengto sprendimo projekto tikslas – nustatyti Molėtų rajono savivaldybės viešąsias vietas prekybai ir paslaugoms teikti ir nustatyti jose prekybos vietų skaičių, bei stiprinti ir plėsti Molėtų mieste ir rajone smulkųjį verslą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus sudarytos sąlygos smulkiam verslui vykdyti veiklą, išsaugotos, sukurtos darbo vietos, bus atitinkamai pažymėtos prekybos vietos, kuriose bus vykdoma prekyba ar teikiamos paslaugos.

Neigiamų pasekmių nenumatoma.

**4. Priemonės sprendimui įgyvendinti**

Išduodant leidimus bus nurodoma prekybos ar paslaugos teikimo vieta.

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.